CELEX: 62018TB0715
Language: el
Date: 2019-05-20 00:00:00
Title: Υπόθεση T-715/18: Διάταξη του Γενικού Δικαστηρίου της 20ής Μαΐου 2019 — Phrenos κ.λπ. κατά Επιτροπής (Δημόσιες συμβάσεις υπηρεσιών — Διαδικασία διαγωνισμού — Προγραμματισμός, προετοιμασία, προώθηση και υλοποίηση της εκδήλωσης «Ευρωπαϊκές Ημέρες Ανάπτυξης» — Απόρριψη της προσφοράς διαγωνιζομένου και κατακύρωση της συμβάσεως σε άλλο διαγωνιζόμενο — Ακύρωση της διαδικασίας συνάψεως της συμβάσεως — Εξάλειψη του αντικειμένου της διαφοράς — Κατάργηση της δίκης)

22.7.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 246/25
            
         
      Διάταξη του Γενικού Δικαστηρίου της 20ής Μαΐου 2019 — Phrenos κ.λπ. κατά Επιτροπής
      (Υπόθεση T-715/18) (1)
      
      (Δημόσιες συμβάσεις υπηρεσιών - Διαδικασία διαγωνισμού - Προγραμματισμός, προετοιμασία, προώθηση και υλοποίηση της εκδήλωσης «Ευρωπαϊκές Ημέρες Ανάπτυξης» - Απόρριψη της προσφοράς διαγωνιζομένου και κατακύρωση της συμβάσεως σε άλλο διαγωνιζόμενο - Ακύρωση της διαδικασίας συνάψεως της συμβάσεως - Εξάλειψη του αντικειμένου της διαφοράς - Κατάργηση της δίκης)
      (2019/C 246/26)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσες: Phrenos SPRL (Mont-sur-Marchienne, Βέλγιο), Akkanto (Watermael-Boitsfort, Βέλγιο), Operational Management Solutions (Chaumont-Gistoux, Βέλγιο) (εκπρόσωποι: R. Jafferali και R. van Melsen, δικηγόροι)
      
         Καθής: Ευρωπαϊκή Επιτροπή (εκπρόσωποι: A. Aresu, J. Estrada de Solà και Α. Κατσιμέρου)
      
         Αντικείμενο
      
      Αίτημα βάσει του άρθρου 263 ΣΛΕΕ για την ακύρωση της αποφάσεως της Επιτροπής της 27ης Νοεμβρίου 2018 με την οποία απορρίφθηκε η προσφορά που υπέβαλε η κοινοπραξία την οποία είχαν συστήσει οι προσφεύγουσες στο πλαίσιο του διαγωνισμού EuropeAid/139729/DH/SER/BE σχετικά με τον προγραμματισμό, την προετοιμασία, την προώθηση και την υλοποίηση της εκδήλωσης «Ευρωπαϊκές Ημέρες Ανάπτυξης» για τη Γενική Διεύθυνση Διεθνούς Συνεργασίας και Ανάπτυξης της Επιτροπής και η σύμβαση αυτή κατακυρώθηκε σε άλλο διαγωνιζόμενο.
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  
                     Καταργεί τη δίκη.
                  
               
            
                  2)
               
               
                  
                     Καταδικάζει την Ευρωπαϊκή Επιτροπή στα δικαστικά έξοδα, περιλαμβανομένων των εξόδων της διαδικασίας ασφαλιστικών μέτρων, πλην εκείνων που αφορούν την αίτηση παρεμβάσεως της Pomilio Blumm Srl στη διαδικασία ασφαλιστικών μέτρων.
                  
               
            
                  3)
               
               
                  
                     Η Phrenos SPRL, η Akkanto, η Operational Management Solutions, η Επιτροπή και η Pomilio Blumm θα φέρουν έκαστη τα δικά της έξοδα σχετικά με την αίτηση παρεμβάσεως της Pomilio Blumm Srl στη διαδικασία ασφαλιστικών μέτρων.
                  
               
            
         (1)  EE C 72 της 25.2.2019.